УСТАВ НА НАРОДНО ЧИТАЛИЩЕ

„ПРОБУДА 1927 ГОД. С. ГОРНО ПАВЛИКЕНЕ“

ОБЩИНА ЛОВЕЧ , ОБЛАСТ ЛОВЕШКА

ГЛАВА ПЪРВА

ОБЩИ ПОЛОЖЕНИЯ

ЧЛ. 1 : Народно читалище „Пробуда 1927 год.с.Горно Павликене“ е традиционно самоуправляващо се българско просветна сдружение , което изпълнява и държавни културно просветни задачи в областта на културата.То работи на принципите на доброволността , демократизма и автономията.

ЧЛ. 2 : Читалището не е политическа организация. В неговата дейност може да участват всички лица без оглед на ограничения на възраст , пол политически и религиозни възгледи и етническо самосъзнание.

ЧЛ. 3 : Читалището е юридическо лице с нестопанска цел. То подлежи на вписване в Регистъра на Окръжния съд.

 и общински органи и организации , на които законите възлагат права и задължения , свързани с неговата дейност , като запазва неговата автономия.

ЧЛ. 5 : Читалището може да се сдружава и с други читалища и сродни организации , за постигане на своите цели за провеждане на съвместни дейности и инициативи при условия посочени в ЗНЧ.

ЧЛ. 6 : Читалището работи взаимоотношения и с други културни и научни институти , учебни заведения обществени ,стопански и нестопански организации извършващи или подпомагащи културната дейност. То може да влиза в договорни отношения с тези или други структури , без да накърнява своите права и интересите си.

ГЛАВА ВТОРА

ЦЕЛИ , ДЕЙНОСТИ И ЗАДАЧИ

ЧЛ. 7 : Целта на читалището е да задоволява потребностите на гражданите свързани с :

1. Развитие и обогатяване на културния живот в социалната и образователна дейност на населението.
2. Запазване на обичаите и традициите на българския народ.
3. Развитие на творчески заложби на подрастващото поколение и приобщаването и към ценностите и постиженията на науката , културата и изкуството.
4. Възпитание и утвърждаване на национално самосъзнание.
5. Осигуряване достъп на информация.

ЧЛ. 8 : За постигане на своята цел читалището извършва следните дейности :

1. Поддържа библиотека , читални , фото-филмо и видеотеки , както и създава и поддържа електронни информационни мрежи.
2. .Организира школи , кръжоци , курсове , клубове , кино или видеопоказ,празненства, концерти , чествания и младежки дейности.
3. Развива и подпомага любителското художествено творчество.
4. Събира и разпространява знания за родния край.
5. Създава и съхранява музейни колекции съгласно Закона за културното наследство.

ЧЛ. 9 : Читалище „Пробуда 1927 год.с.Горно Павликене“ може да развива допълнителна стопанска дейност свързана с предмета на основната му дейност в съответствие с действащото законодателство , като използва приходите от нея за постигане на определените в устава цели.Читалището не разпределя печалба.

ГЛАВА ТРЕТА

УЧРЕДЯВАНЕ , ПРЕКРАТЯВАНЕ ЧЛЕНСТВО

ЧЛ. 10

1. Читалище „Пробуда 1927 год.с. Горно Павликене“ е основано през 1927 год.
2. То се регистрира в Окръжен съд в съответствие с параграф 2 от преходните и заключителни разпоредби и в МК в съответствие с чл. 10 от ЗНЧ.

ЧЛ. 11 :

1. Читалището може да бъде прекратено по решение на общинско събрание , взето в съответствие с 19 и 20 на Устава и вписано в регистъра на Окръжния съд.
2. Читалището може да бъде прекратено по решение на Окръжен съд съгласно чл. 27 от ЗНЧ.

ЧЛ. 12 : Членовете на читалище „Пробуда 1927 год . с. Горно Павликене“ могат да бъдат индивидуални , колективни , почетни граждани и дарители.

ЧЛ. 13

1. Индивидуални членове са българските граждани . Те са действителни и спомагателни.
2. Действителни членове са дееспособни лица които плащат редовно определен от Устава членски внос , трябва да са навършили 18 год. и да участват в дейността на читалището. Те имат право да избират и да бъдат избрани.Право на глас имат тези , които са плащали чл. внос на текущата година.
3. Спомагателните членове са лица до 18 години ,които имат право да избират и да бъдат избрани. Те плащат членски внос в намален размер.
4. Членството се продължава с акта на плащането на чл. внос. Води се регистър на читалищните членове
5. Членството се прекратява :
* С писмено заявление на читалищния член
* Когато не е платен членския внос в рамките на 1 календарна година
* Когато общото събрание изключи читалищен член за грубо нарушаване на Устава , за поведение уронващо доброто има на читалището или за нанесени стопански вреди и финансови щети в особено големи размери.

ЧЛ. 14 : Членовете на НЧ „Пробуда 1927 год.с. Горно Павликене“ имат право :

1. Да избират ръководни органи и да бъдат избирани в тях ако най малко 2 години са били членове на читалището преди избора.
2. Да получават информация за дейността на читалището.
3. Да участват в обсъждане дейността на читалището.
4. Да ползват с предимство неговата база и услугите му.

Членовете на НЧ „Пробуда 1927 год.с. Горно Павликене“ са длъжни :

1. Да плащат редовно членския си внос.
2. Да спазват Устава на читалището.
3. Да участват според възможностите си в дейността на читалището.
4. Да опазват движимо и недвижимо имущество и предприемат стъпки за обогатяването му.
5. Да не уронват доброто име на читалището

ЧЛ. 15 : Колективните членове на НЧ „Пробуда 1927 год.с. Горно Павликене“могат да бъдат:

1. Професионални и стопански организации.
2. Търговски дружества , регистрирани по установения ред , кооперации и сдружения с нестопанска цел.
3. Културно просветни и любителски клубове , творчески колективи , учебни заведения.

Колективните членове съдействат :

1. За осъществяване целите на НЧ „Пробуда 1927 год. с.Горно Павликене“
2. Подпомагат финансово дейностите , поддържането и обогатяване на материалното база.
3. Имат право на 1 глас.
* Членството на колективните членове се учредява и поддържа чрез писмено споразумение или договор , които не могат да накърнят интересите на читалището.
* Колективното членство се прекратява :
1. По писмено искане на колективен член.
2. При фактическо прекъсване на взаимоотношенията между колективен член на читалището в продължение на една календарна година.

ЧЛ. 16 : Почетните членове на читалище „Пробуда 1927 год.с.Горно Павликене“ са български и чуждестранни граждани и дарители с изключителни заслуги към него.

 ГЛАВА ЧЕТВЪРТА

УПРАВЛЕНИЕ

Чл. 17 : Органите На управление на НЧ „Пробуда 1927 год.с. Горно Павликене“ са :

1. Общо събрание
2. Настоятелство
3. Проверителна комисия

 Чл. 18 : Върховен орган на читалището е Общото събрание. То се състои от всички членове на читалището , имащи право на глас.

 Чл. 19 :

1. Изменя и допълва Устава
2. Избира и освобождава членове на Настоятелството , на Проверителната комисия, Председателя.
3. Изключва членове на читалището.
4. Определя основни насоки за дейността на читалището.
5. Взема решения за членуване или прекратяване на членството в читалищното сдружение.
6. Приема бюджета на читалището.
7. Приема годишния отчет до 30.03 на предната година.
8. Обявява почетни членове в тъй наречени дарители.
9. Отменя решения на органите на читалището.
10. Взема на решения на отнасянето до съда на незаконно съобразени действия на ръководството или на отделни членове.
11. Взема решение за прекратяване на читалището. Решенията на общото събрание на задължителни за другите органи на читалището.
12. Определя размера на членския внос.
13. Взема решения за откриване на клонове на читалището след съгласуване с общината.

Чл. 20 :

1. Редовно общо събрание на НЧ „Пробуда 1927 год.с. Горно Павликене се свиква от настоятелството веднъж годишно.
2. Извънредно общо събрание на НЧ „Пробуда 1927 год.с.Горно Павликене“ може да бъде свикано и по искане на настоятелството и по искане на проверителната комисия и по решение на 1/3 от членовете имащи право на глас. При отказ настоятелството да свика общо събрание до 15 дни от постъпване на искането на проверителната комисия или една трета от членовете имащи право на глас. При отказ на настоятелството да свика общо събрание до 15 дни от постъпване на искането на проверителната комисия или 1/3 от членовете на читалището с право на глас да свикат общо събрание.
3. Поканата за събранието трябва да съдържа дневния ред, датата, часът, мястото на провеждане и кой го свиква.Поканата да бъде получена срещу подпис или връчена не по късно от 7 дена преди датата на провеждането. В същия срок на общодостъпни места, на вратата на читалището и чрез медиите.
4. Общото събрание е законно, ако присъстват най малко половината от имащи право на глас членове на НЧ „Пробуда 1927 год.с.Горно Павликене“.При липса на кворум, събранието се отлага с 1 час или се насрочва за друга дата, но не по рано от 7 дена. Тогава събранието е законно , ако на събранието присъстват половината плюс 1 от членовете при извънредно общо събрание.
5. Решенията се вземат с мнозинство от повече от половината от присъстващите членове с право на глас, освен решенията по чл.14, ал.1,т.1,4,10,11,12 от ЗНЧ, които вземат мнозинство най малко 2/3 от всички членове.
6. Две трети от членовете на общото събрание на народното читалище могат да предявят иск пред Окръжния съд по седалището на читалището за отмяна на решение на общото събрание, ако то противоречи на Закона и Устава.
7. Искът се предявява в едномесечен срок от узнаването на решението , но не по късно от една година от датата на вземане на решението.
8. Прокурорът може да иска от Окръжен съд по седалище на на читалището да отмени решение на Общото събрание , което противоречи на Закона и Устава в едномесечен срок от узнаване на решението.

 Чл. 21 :

* Изпълнителния орган на читалището е настоятелството. То се състои от 3 члена избрани за 3 години. Те не могат да имат роднински връзки по плава и съребрена линия до четвърта степен.
* Настоятелството
1. Свиква общото събрание и изпълнява взетите от него решения.
2. Подготвя и внася в Общото събрание проект по бюджет на читалището, следи за изпълнението му и утвърждаване на щата му.
3. Подготвя и внася в общото събрание отчет по бюджета и дейността на читалището.
4. Назначава секретаря на читалището и утвърждава длъжността му с характеристика.
5. Взема решения за по крупни разходи и контролира упражняването на бюджета.
6. Взема решения за назначаването на щатния и хонорарния персонал и за определяне на хонорарите им и трудовите възнаграждения.
7. Приема годишните планове за работата на читалището и програмите за отделните колективи.
8. Взема решения за сдружаване на читалището с изключение с изключение на решения свързани с чл. 14, ал. 1, т.1, т.6 от ЗНЧ.
9. Решава въпросите за откриване и закриване на колективи за художествено творчество, школи, курсове и други.
10. Взема решения за стопанисване на читалищното имущество, за отдаване на имущество под наем или в арена за по продължителен период, за определяне размера на таксите, наемите, аренди вноски, за образуване и управление целевите фондове, в т.ч. и изпълнения на дарения.
11. Решава въпросите за откривани и закриване на допълнителни дейности на читалището.
12. Взема решения за морално и материално стимулиране и поощряване на читалищните членове и дейци, работещи в читалището.
* Настоятелството се свиква на заседание веднъж на три месеца. При необходимост на тях могат да се читалищни членове и служители или членове на Проверителната комисия. Настоятелството взема решения с мнозинство повече от половината от членовете си канят и други членове.

 Чл. 22 :

1. Председателя на читалището се избира от общото събрание за три години въз основа на чл.17 от ЗНЧ.
2. Председателя представлява читалището.
3. Свиква и ръководи заседанията на настоятелството и представлява общото събрание.
4. Сключва и прекратява трудови договори със секретаря въз основа на решение на Настоятелството и контролира работата му по текущата дейност..Изготвя длъжностната му характеристика.
5. Отчита дейността си пред настоятелството.

Чл. 23 :

1. Организира изпълнението на решенията на настоятелството.
2. Организира текущата основна и допълнителна дейност.
3. Отговаря за работата на щатния персонал
4. Представлява читалището заедно и по отделно с Председателя. Секретаря не може да е в роднински връзки с членовете на настоятелството и проверителната комисия. По права и съребрена линия до четвърта степен, както и да бъде съпруг/съпруга на Председателя на читалището.

 Чл. 24 :

1. Проверителната комисия се състои от трима членове, избрани за три години. Не могат да бъдат членове , лица които са в трудово правни отношения с читалището или роднини на членовете на Настоятелството , на Председателя и секретаря по права линия, съпрузи, братя, сестри и роднини по сватовство по първа степен.
2. Проверителната комисия осъществява контрола върху дейността на Настоятелството, Председателя и секретаря на читалището по спазване на Закона, Устава и решенията на общото събрание.
3. При констатиране на нарушения, проверителната комисия уведомява общото събрание на читалището ,а при данни за извършено престъпление- органите на прокуратурата.
4. Комисията взема с мнозинство повече от половината.

Чл. 25 : Когато поради смърт, трайна физическа невъзможност или подаване на оставка, Председателя на читалището престане да изпълнява задълженията си , или когато поради същите причини Настоятелството или Проверителната комисия останат с по малко членове от предвидените в чл.21, ал.1 и чл. 22 и чл. 24 , в срок от 2 месеца Общото събрание избира Председател и попълва състава на съответния орган.

Чл. 26 : Не могат да бъдат избирани членове на Настоятелството и Проверителната комисия и за секретар лица , които са осъждани на лишаване от свобода за умишлени престъпления от общ характер.

Членовете на Настоятелството, включително Председателя и секретаря , подават декларация за конфликт на интереси при условията и по реда на Закона за предотвратяване и разкриване на конфликт на интереси.Декларации на интернет страница на читалището.

ГЛАВА ПЕТА

ИМУЩЕСТВО И ФИНАНСИ

Чл. 27 : Имуществото на читалището се състои от собствени недвижими имоти, движими имоти, ценни книжа, авторски права, вземания и от предоставени за безвъзмездно ползване на недвижими имоти.

Чл.28 : Читалището полага еднакви грижи за добър стопанин и опазване и обогатяване, както на собствено, така и на ползване.общото имущество.

Чл. 29 : Читалището набира средства от следните източници :

1. Членски внос.
2. Културно просветна и информационна дейност включително школи и курсове.
3. Субсидии от общинския и държавен бюджет.
4. Наеми от движимо и недвижимо имущество.
5. Дарения и завещания.
6. Други приходи, включително от стопанска дейност.

Чл. 30 : Единния читалищен бюджет се формира от всички природоизточници , собствени и от субсидии.

Чл.31 :Читалищното настоятелство изготвя годишния отчет за приходите и разходите, които се приемат от общото събрание.

Чл. 32 : Отчетът от изразходваните от бюджета средства се представят в общината ежегодно до 31.03 . на която се намира читалището.

Чл. 33 :Председателя на читалището на територията на общината ежегодно в срок до 10.ноември представят на Кмета на Общината предложения за своята дейност през следващата година.

1. Кметът на Общината внася направените предложения до Общинския съвет, който приема годишната програма за развитие на читалищните дейност в Общината.
2. Програма по алинея 1 се изпълнява от читалището в основа на финансово обезпечени договори, сключени с Общината.
3. Председателя на читалището представя ежегодно до 31 март пред кмета на Общината и Общинския съвет доклад за осъществените читалищни дейности в изпълнение на програмата по ал..1 и за изразходваните средства през преходната година.
4. Докладите по ал..1 на читалищата но територия на една Община се обсъждат от Общинския съвет на първо открито заседание след 31. Март с участието на представителите на народните читалища-вносители на докладите.

Счетоводната отчетност се води съответствие със Закона за счетоводството и подзаконовите документ.

ГЛАВА ШЕСТА

ПРЕКРАТЯВАНЕ

 Чл. 34 : Читалището може да бъде прекратено по ршение на Общото събрание или Окръжен съд.

 Чл. 35 : Окръжния съд постановява решение за прекратяване на читалището ако :

1. Дейността му противоречи на Закона на народните читалища , Устава и добрите нрави.
2. Имуществото му не се ползва според целите на читалището и при трайна невъзможност читалището да действа.
3. Не е налице трайна невъзможност читалището да действа или не развива дейност за период от две години. В тези случаи министъра на културата изпраща сигнал до прокурора за констатирана липса за дейност на читалище.
4. Не е уредено по законов ред.
5. Е обявено в несъстоятелност.
6. Прекратяване на читалището по решение на Окръжен съд , може да бъде постановено по искане на прокурора , направено самостоятелно или след подаден сигнал от министъра на културата.
7. Прекратяване на читалището по искане на прокурора се вписва служебно.
8. За неуредени в ЗНЧ случаи се прилага Закона за юридическите лица с нестопанска цел.

ГЛАВА СЕДМА

АДМИНИСТРАТИВНО НАКАЗАТЕЛНИ РАЗПОРЕДБИ

 Чл. 36 : Представител/или секретаря на читалище , който представлява имущество в нарушение на чл.3, ал. 4 от ЗНЧ , се наказва с глоба от 500 до 1000 лева и с лишаване от право да заема изборна длъжност в читалището за срок от 5 години

Чл. 37 : Председател на читалище или представляващ читалищно сдружение , който заяви вписване в регистъра на читалищата или читалищните сдружения , в срок по чл.10 , ал. 3 от ЗНЧ се наказва с глоба от 150 до 300 лева.

Чл. 38 : Председател на читалище , който не представи доклад за изпълнението на читалищните дейности и за изразходването на бюджета в средства в срок по чл.26 , ал.4 от ЗНЧ , се наказва с глоба от 150.00 до 300.00 лева.

ЧЛ.39 : Нарушенията се установяват с актове на :

1. Оправомощени от Министъра на културата длъжностни лица за нарушения по чл.32 от ЗНЧ.
2. Кмета на съответната Община или оправомощени от него длъжностни лица п по чл.31 и 33 от ЗНЧ.

Наказателните постановления се издават от Министъра на културата или от оправомощен от него заместник министър , съответно от кмета на общината.

 Съставянето на актове, издаването, обжалването и изпълнението н наказателни постановления се извършват по реда на Закона за административни нарушения и наказания.

 Събраните глоби за нарушение по чл.32 от ЗНЧ се внасят в Националния фонд „Култура“

ГЛАВА ОСМА

ЗАКЛЮЧИТЕЛНИ РАЗПОРЕДБИ

1. Читалището има „Пробуда 1927 год.с.Горно Павликене“
2. Читалището има кръгъл печат, с надпис Читалище „Пробуда1927г.“
3. Празник на читалището е на 22.11/ноември/-събора на селото.
4. Седалището на читалището е с.Горно Павликене, общ.Ловеч,обл.Ловешка

О Т Ч Е Т

ЗА ДЕЙНОСТТА НА НАРОДНО ЧИТАЛИЩЕ

„ПРОБУДА 19927 ГОД.С.ГОРНО ПАВЛИКЕНЕ“

ЗА 2023 ГОД.

1. Актуално състояние на читалището , като сдружение и културен център с материално технически възможности за предоставяне на услуги.
2. Брой регистрирани членове 49 и събран членски внос 30.00
3. Брой на посетителите на предоставени от читалището услуги 62 на читалището и пенсионерския клуб.

През 2023 год. се проведоха 5 заседания на настоятелството и проверителната комисия.

Субсидирана численост на персонала е 0,5 /читалищен секретар/

Общ бюджет на читалището е 8643,22 лв.

Читалището разполага с двуетажна жилищна сграда и парк от около 13 дка предоставена от Община Ловеч за 10 години за ползване безвъзмездно.В нея се намира голям и малък салон , библиотека , читалня и много помощни помещения. Разполагаме с компютърна конфигурация. Няма достъп на хора с увреждания.

Единствения приход е само от членски внос.

Читалищния секретар е участвал на всички срещи и дискусии организирани от Община Ловеч.

Няма наложени санкции на читалището по чл. 31, чл.32 и 33 от Закона на НАРОДНИТЕ ЧИТАЛИЩА.

Библиотеката разполага с разполага с 7080 броя . Информационната дейност е свързана с интернет връзка. Няма автоматизиране на библиотечните процеси.Читателите които посещават библиотеката са 22.

Читалището от 11 години съвместно с кметството сме направили клуб на пенсионера , който се отваря от 8.30 сутринта и докато има посетители. В него се провеждат ежедневни срещи на всички жители на селото , разбира се които желаят. В клуба се правят всички организирани празници от страна на читащето.

На 3-март и 2- ри юни бяха поднесени венци и цветя в памет на загиналите във войните българи пред паметника построен през 2000 год. в центъра на селото.

Към читалището съществува фолклорна група „Митко Иванов“ с художествен ръководител новоизбрания секретар Румен Петков Младенов.

Читалището организира всички празници с населението и има доста голямо посещение . През месец януари „Седянка“ , „Бабин ден“ , през февруари – „Трифон Зарезан“ , през март – „Баба „Марта“ , „8-ми март“, Първа пролет ,сбора на селото през ноември и коледните празници.

 Организирахме и няколко екскурзии през юни с маршрут –Асеновград ,Чепеларе ,Пампорово и Пловдив , другата екскурзия до Соколски девически манастир и Етъра , през октомври до Арбанаси и Петропавловския манастир.

Читалището внася в срокове необходимите документи за своята програма и изпълнение на законовите норми.

 Председател:/п/..Радка Бонева Петрова

П Л А Н

ЗА ДЕЙНОСТТА НА НАРОДНО ЧИТАЛИЩЕ

„ПРОБУДА 1927 ГОД.С.ГОРНО ПАВЛИКЕНЕ“

ЗА 2024 ГОД.

 Читалището е интересно и търсено място за отдих , културни изяви и социални контакти. То трябва да съхрани и да предлага в добър вид всичко това за да има по дълъг живот.

 Читалището поддържа 49 активни членове.Обслужва се от 0.5 субсидирана бройка читалищен секретар.

 Съгласно договор сключен с Община Ловеч за предоставяне за ползване на сграда за читалище в селото , която представлява масивна сграда от 423 м2 на два етажа с голям просторен салон , библиотека с читалня и много помощни помещения , която се нуждае от ремонт.Многократно ръководството участва в европейски проекти и по програми за отпускане на средства.

 Библиотеката разполага с 7080 бр. книги и всяка година се увеличава с дарения. За 2024 год. сме предвидили да направим абонамент за местен вестник и да се предоставя за прочит в клуба към читалището.

 ОСНОВНИ ДЕЙНОСТТИ :

1. БИБЛИОТЕЧНА ДЕЙНОСТ :
* Включване в проекти за набавяне на нови заглавия във библиотеката с цел привличане на нови читатели.
* Развитие на информационна и консултантска дейност.
1. ХУДОЖЕСТВЕНА САМОДЕЙНОСТ :
* Издирване и разучаване на местни обичаи и песни с цел увеличаване репертоара на самодейния колектив.
* Участия на събори от национално естество

 ДРУГИ ЧИТАЛИЩНИ ДЕЙНОСТИ :

1. Включване в проекти за основен ремонт на сградата на читалището.
2. Повишаване на квалификацията на читалищния секретар.
3. Сътрудничество със специалисти от Община Ловеч и РЕКИЦ.
4. Организационната дейност да се осъществява съвместно с читалищното настоятелство , проверителната комисия и местната власт.
5. 5.Финансово обезпечаване на дейността на читалището да се извършва чрез субсидии , средства от членски внос и дарения.
6. Включване на млади хора в програма на читалището с цел ползване на информационни материали, включване в самодейни колектив , инициативи за предизвикване интерес към природата за опознаване и опазване.

К А Л Е Н Д А Р Е Н П Л А Н

ЗА 2024 ГОД.

Я Н У А Р И

1. Празнуване на „Бабин ден“ на 21.01.2024 год. в клуба на пенсионера.

 Отг. : Читалищния секретар

Ф Е В Р У А Р И

1. Празнуване на „Трифон Зарезан“ , пикник в лозята.

 Отг. : Председателя

МАРТ

1. Празнуване на „Баба Марта“ изготвяне на мартеници и конкурс за най оригинална мартеница.
2. Празнуване на 3-ти март и поднасяне венци на паметниците в селото.

 Отг.Читалищния секретар

1. Празнуване на 8-март в клуба на пенсионера.

 Отг. Читалищния секретар

1. Организиране и посрещане на първа пролет с пикник в природата, като самодейния състав изнесе програма.

АПРИЛ

1. Организирано в клуба Ден н кулинарното изкуство с приготвяне на местни традиционни ястия.

 Отг. Председателя

Май

1. За Велик ден изложба на стари носии , земеделски инструменти ползвани от близкото минало.

 Отг. Читалищния секретар

1. Празнуване на 1.05.2024 г. съвместно с кметството , като общоселско тържество.

 Отг.Председателя

1. Празнуване на 24 май.в клуба на пенсионера с изнасяне на беседа за делото на братята Кирил и Методи.

 Отг. Читалищния секретар

ЮНИ

1. Поднасяне венци на паметниците на 2.06.на загиналите във войните.

 Отг. Читалищния секретар

1. Разходка в природата с децата , които гостуват през ваканцията в село.

 Отг. Читалищния секретар

ЮЛИ

1. Организиране на разходка в природата с цел събиране на билки ,които имат лечебна цел.

 Отг.Председателя на НЧ

АВГУСТ

1. Организиране с децата , които гостуват в селото занимания с най различен характер.За спечелилия 1-во място да има награда нова книга.

СЕПТЕМВРИ

1. Участие на фестивала на „Троянската сливова“ на фолклорната група.

 Отг. Читалищния секретар

 ОКТОМВРИ

1. Организиране на екскурзия на жителите на селото до интересни исторически места.

НОЕМВРИ

1. Честване на сбора на селото с музика съвместно с кметството с представяне на обичай от фолклорната група към читалището.

 Отг. Председателя НЧ

1. Честване „Деня на будителя“.

 Отг. Председател НЧ

ДЕКЕМВРИ

1. Организиране и празнуване на КОЛЕДА в клуба с жива музика и трапеза.

 Отг. Председателя НЧ

 Председател/п/не се чете/………..

 / Радка Бонева Петрова/

С П И СЪ К

НА ЛИЦАТА ОТ НАСТОЯТЕЛСТВОТО И ПРОВЕРИТЕЛНАТА КОМИСИЯ НА

НЧ „ПРОБУДА 1927 Г.С. ГОРНО ПАВЛИКЕНЕ“

НАСТОЯТЕЛСТВО

1. Радка Бонева Петрова – председател
2. Недялко Йорданов Лаков – член
3. Пеша Симеонова Тодорова – член

ПРОВЕРИТЕЛНА КОМИСИЯ

1. Ваня Стефанова Пенова – член
2. Еленка Нисторова Кирова – член
3. Галина Ненова Тодорова – член

Читалищен секретар : Румен Петков Младенов